rejauldu/bengali-wikipedia huggingface dataset:
থিওডোর ফ্রান্‌ৎস অ্যাডুয়ার্ড কালুজা (৯ নভেম্বর ১৮৮৫ – ১৯ জানুয়ারি ১৯৫৪) ছিলেন জার্মান একজন গণিতবিদ ও পদার্থবিজ্ঞানী, যিনি পঞ্চমাত্রার স্থান-কাল ক্ষেত্রসমীকরণ সংক্রান্ত কালুজা-ক্লেইন তত্ত্বের জন্য পরিচিত। তার প্রদত্ত ধারণা মতে, স্ট্রিং তত্ত্বের বহু পরে পুনরায় উদ্ভূত অতিরিক্ত মাত্রাগুলি প্রবর্তনের মাধ্যমে মৌলিক শক্তিকে একত্রিত করা যেতে পারে।  ব্যক্তিগত জীবন কালুজা ছিলের অসাধারণ বহুমুখী প্রতিভাধারী। তিনি ১৭টি ভাষায় কথা বলা ওবং লেখায় পারদর্শী ছিলেন তিনি। তার স্বভাব ছিল বিনয়ী। নাৎসি আদর্শকে অস্বীকার করেছিলেন তিনি।  উৎস Biography of Kaluza from the MacTutor archive  Biography of Kaluza (book with 748 pages in German by Daniela Wuensch) from the Termessos publishing house  Daniela Wünsch, "Der Erfinder der fünften Dimension", Neue Zürcher Zeitung, January 21, 2004 (article in German). Articles (some in English) about Kaluza by Daniela Wuensch  বিষয়শ্রেণী:১৮৮৫-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:জার্মান গণিতবিদ বিষয়শ্রেণী:জার্মান পদার্থবিজ্ঞানী বিষয়শ্রেণী:তাত্ত্বিক পদার্থবিজ্ঞানী
রাজশাহী সেনানিবাস বাংলাদেশের রাজশাহী শহরের উপকন্ঠে অবস্থিত। বাংলাদেশ ইনফ্যান্ট্রি রেজিমেন্ট (বাংলাদেশ পদাতিক রেজিমেন্ট) বাংলাদেশ সেনাবাহিনীর একটি পদাতিক রেজিমেন্ট। এটি ২০০১ সালে গঠিত হয়। ইষ্ট বেঙ্গল রেজিমেন্টের পরে এটি বাংলাদেশের দ্বিতীয় পদাতিক রেজিমেন্ট। প্রাথমিক ভাবে ইস্ট বেঙ্গল রেজিমেন্টের কয়েকটি ব্যাটেলিয়নকে বাংলাদেশ ইনফ্যান্ট্রি রেজিমেন্ট ব্যাটেলিয়ন নাম দিয়ে এই রেজিমেন্টটি গঠন করা হয়েছিল। তারপর এই রেজিমেন্ট তার নিজস্ব নিয়োগপ্রাপ্ত রিক্রুটদের প্রশিক্ষণ দেওয়া শুরু করে। এই রেজিমেন্টটি একবিংশ শতাব্দীতে বাংলাদেশ সেনাবাহিনী দ্বারা গঠিত প্রথম নতুন ইউনিট ছিল এবং ফলস্বরূপ এটি সহস্রাব্দের রেজিমেন্ট নামেও পরিচিত।   স্থাপনা  বাংলাদেশ ইনফ্যান্ট্রি রেজিমেন্টাল সেন্টার  ১ প্যারা এয়ারবোর্ন ব্রিগেড   বিআইআরসি প্রশিক্ষণ ব্যাটালিয়ন  শিক্ষা প্রতিষ্ঠান   রাজশাহী ক্যান্টনমেন্ট বোর্ড স্কুল এন্ড কলেজ   রাজশাহী ক্যান্টনমেন্ট পাবলিক স্কুল ও কলেজ  আরো দেখুন  বাংলাদেশ সেনা বাহিনী  ঢাকা সেনানিবাস  তথ্যসূত্র  বিষয়শ্রেণী:বাংলাদেশের সেনানিবাস
রোজি পামার হত্যার ঘটনা ১৯৯৪ সালের ৩০শে জুন ইংল্যান্ডের হার্টলপুল, কাউন্টি ডারহামে ঘটেছিল। তিন বছর বয়সী রোজ ফ্রান্সিস পামার (১ আগস্ট ১৯৯০ - ৩০শে জুন ১৯৯৪) তার বাড়ি থেকে মাত্র ২০ মিটার দূরে একটি আইসক্রিম ভ্যান থেকে একটি আইস পপ কেনার পর অপহরণ, ধর্ষণ ও হত্যা শিকার হন।Palmer v Tees Health Authority & Anor [1999] EWCA Civ 1533 ১৯৯৪ সালের ৩ জুলাই তার নিজের বাড়ি থেকে ৫০ মিটার দূরে একটি বাড়িতে তার আংশিক পোশাক পরিহিত ও বিকৃত দেহ পাওয়া যায়। এটি জিজ্ঞাসাবাদের সময় পুলিশ কর্তৃক তৃতীয়বারের মতো পরিদর্শন ও দ্বিতীয়বার অনুসন্ধান করা হয়েছিল। দখলদার ছিলেন শন আর্মস্ট্রং, যার মানসিক সমস্যার ইতিহাস ছিলেন এবং পাড়ায় তিনি ব্যাপকভাবে অপছন্দের ব্যক্তি ছিলেন, যেখানে তিনি "টনি দ্য পারভার্ট" নামে পরিচিত ছিলেন। ১৯৩৩ সালের মার্চ মাসে একজন সমাজকর্মী সতর্ক করে দিয়েছিলেন যে আর্মস্ট্রং "যে কোনো সন্তানের সংস্পর্শে আসলে তার জন্য ঝুঁকি হতে পারে" কিন্তু ক্লিভল্যান্ড কাউন্টি কাউন্সিল রিপোর্ট অনুযায়ী কাজ করতে ব্যর্থ হয়। ১৯৯৫ সালের ২৭ জুলাই পামারের হত্যার জন্য তাকে দোষী সাব্যস্ত করা হয় এবং তাকে যাবজ্জীবন কারাদণ্ড দেওয়া হয়।  একক পুরুষদের জন্য সামাজিক আবাসন নীতি, সরকারি সংস্থার মধ্যে যোগাযোগ, মানসিক যত্নের মান ও পুলিশের অনুসন্ধান অভিযানের আচরণ সহ বেশ কয়েকটি বিষয় তুলে ধরা হয়েছে।  অপরাধের ধরন এবং ভুক্তভোগীর বয়স জনসাধারণের ক্ষোভ ও প্রতিবাদের ঢেউ সৃষ্টি করে এবং স্থানীয় পরিষদে হুমকি ও সহিংসতাও নির্দেশিত হয়।  আর্মস্ট্রংকে প্রতিনিধিত্ব করার জন্য নিযুক্ত প্রথম সলিসিটর এই মামলা থেকে সরে আসেন, এই বলে যে "আমার কর্মীদের চিন্তা করার আছে।" ২০১০ সালে মামলাটি আবার সংবাদমাধ্যমের প্রচারণা আকর্ষণ করতে শুরু করে, যখন এটি প্রকাশ করা হয় যে আর্মস্ট্রংকে ২০১১ সালে কারাগার থেকে মুক্তি দেওয়া যেতে পারে, কিন্তু সেক্স অফেন্ডার্স রেজিস্টারে স্বাক্ষর করা থেকে অব্যাহতি পাবেন - খুন হওয়া সত্ত্বেও যেটি রেজিস্টার তৈরির দিকে পরিচালিত হয়েছিল - কারণ তার উপর কখনও আনুষ্ঠানিকভাবে যৌন অপরাধের অভিযোগ আনা হয়নি। কাউন্সিলর কেভিন কেলি হুঁশিয়ারি দিয়েছিলেন যে সময় অতিবাহিত হওয়া সত্ত্বেও মামলাটি সম্পর্কে সম্প্রদায়ের অনুভূতি এখনও খুব শক্তিশালী এবং তিনি বলেছেন: "যদি সে এখানে ফিরে আসে তবে তাকে গণপিটুনি দেওয়া হবে।"  তথ্যসূত্র  বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:খুনের শিকার নারী বিষয়শ্রেণী:পূর্বে নিখোঁজ ব্যক্তি বিষয়শ্রেণী:ইংল্যান্ডের নিখোঁজ ব্যক্তি
বাস্তিয়েঁ মিদল (, ; জন্ম: ৩ আগস্ট ১৯৯০) হলেন একজন ফরাসি পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে ফ্রান্সের প্রতিনিধি হিসেবে প্রতিদ্বন্দ্বিতা করে থাকেন।  মিদল ফ্রান্সের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন বাস্তিয়েঁ মিদল ১৯৯০ সালের ৩রা আগস্ট তারিখে ফ্রান্সের আনেসিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মিদল ফ্রান্সের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১২.৫৫ সময়ে প্রতিযোগিতাটি সম্পন্ন করে নবম স্থান অধিকার করেছিলেন। অতঃপর তিনি কোয়ার্টার-ফাইনালে অংশগ্রহণ করেছেন এবং সেখানে তিনি একাদশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি পুরুষ ফ্রিস্টাইল স্কিয়ার বিষয়শ্রেণী:ফ্রান্সের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বন্যার পর (বা জলোচ্ছ্বাস নামেও উল্লেখিত) বাংলাদেশি চিত্রশিল্পী এস এম সুলতান অঙ্কিত ১৯৮৬ সালের একটি তৈলচিত্রকর্ম।  চিত্রকর্মটি ঢাকার বেঙ্গল গ্যালারিতে সংগৃহীত রয়েছে। পূর্বে চিত্রকর্মটি প্রথিতযশা শিল্প-সংগ্রাহক আবুল খায়ের লিটুর ব্যক্তিগত সংগ্রহে ছিল। খায়েরের মতে, ১৯৮৬ সালের ঘূর্ণিঝড়ের পরবর্তী পরিস্থিতিতে গভীরভাবে প্রভাবিত হয়ে, সুলতান এটিকে চিত্রকর্মে তুলে ধরার প্রয়োজনীয়তা অনুভব করেছিলেন। হাসনাত আবদুল হাইয়ের এই চিত্রকর্মে ট্র্যাজিক মিথের (রিশার্ড ভাগনারের রিং সাইকেল অপেরায় সিগফ্রিডের মৃত্যু, ১৮৭৬) ব্যবহার খুঁজে পান।  বর্ণনা সাধারণত সুলতানের চিত্রকর্মে বাংলার কৃষকদের পেশীবহুল এবং বলশালী হিসেবে চিত্রিত হতে দেখা গেলেও তার শেষদিককার এই চিত্রকর্মে প্রথম ও শেষবারের প্রাণহীন কৃষক ও তাদের পরিবারকে চিত্রিত হতে দেখা যায়। এটি সুলতানের সম্পূর্ণ কাজের মধ্যে একমাত্র চিত্রকর্ম যেখানে তিনি দুটি গুরুত্বপূর্ণ শিল্পী বৈশিষ্ট্য পাশাপাশি উপস্থাপন করেছেন। আন্তরীক্ষ দৃষ্টিকোণ থেকে আঁকা এই চিত্রকর্মে অনেক কৃষক এবং তাদের পরিবারের মৃতদেহে পূর্ণ একটি ধানের জমি দেখা যায়। আরেকটি উল্লেখযোগ্য বিষয় হল, এটি সুলতানের প্রথম কাজ যেখানে ক্ষমতাবানরা নিথর এবং প্রাণহীন হয়ে পড়ে আছে। মৃত্যুর নিঃশব্দ যন্ত্রনার একটি বর্ণনা এই চিত্রকর্ম। মৃতদেহগুলো সুশৃঙ্খল সারিতে ছড়িয়ে আছে, তাদের অঙ্গপ্রত্যঙ্গ এবং ধড় একটি প্রকারের ছদ্ম-দৃষ্টিকোণ তৈরি করেছে। এই মৃতদেহভরা চিত্রের কেন্দ্রে রয়েছে একজন বৃদ্ধের দেহ; সম্ভবত তিনি সদ্য ধ্বংসপ্রাপ্ত সম্প্রদায়ের জ্ঞানীপুরুষ বা রক্ষক। তার উজ্জ্বল, নীল-কালো দেহের চারপাশে রয়েছে অন্যব্য সকল বয়সের নারী, পুরুষ এবং শিশুদের মৃতদেহ। মৃত্যুর অবিরাম সংখ্যা বোঝাতে ক্যানভেসে যতটা সম্ভব স্থান দিয়েছেন।  তথ্যসূত্র  বহিঃসংযোগ  বিষয়শ্রেণী:১৯৮৬-এর চিত্রকর্ম বিষয়শ্রেণী:এস এম সুলতানের চিত্রকর্ম বিষয়শ্রেণী:ক্যানভাসে তৈলচিত্র বিষয়শ্রেণী:বেঙ্গল ফাউন্ডেশন
বন্ধু হল একটি জনপ্রিয় বাংলা চলচ্চিত্র যা পরিচালনা করেন চিত্রা বসু। এই চলচ্চিত্রটি ১৯৫৮ সালে রঞ্জন পিকচারস প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, ছবি বিশ্বাস, অসিতবরণ মুখোপাধ্যায় এবং মলিনা দেবী।  কাহিনী শান্তুর বাবার মৃত্যুর পর, শান্তু (অসিত বরণ) এবং শান্তুর দরিদ্র মা তার মামার বাড়িতে যায় । সেখানে শান্তুর মা অনেক কষ্ট করেন এবং অসুস্থ হয়ে পড়েন। তারপরে তারা গ্রাম পরিবর্তন করে, যেখানে শান্তু্র দীপুর (উত্তম কুমার) সাথে ভাল বন্ধুত্ব হয় এবং দীপুর দরিদ্র মা এবং বোন বসুর সাথে একটি বিশেষ বন্ধন তৈরি হয়। পরে যখন শান্তুর মা অসুস্থ হয়ে মারা যায়, তখন দিপুর মা শান্তুকে নিজের ছেলের মত করে লালনপালন করতে থাকেন। তারপর থেকেই শান্তু, দীপু আর বসু আপন ভাই-বোনের মতো একসাথে বড় হয়। দুই বন্ধু আপন ভাইয়ের মতোই সকল কিছু একসাথে করে। এক ঈর্ষাণ্বিত বন্ধুত্ব গড়ে ওঠে দুজনের মধ্যে যা সবসময় সচরাচর দেখা যায় না।  চাকরির ইন্টারভিউ থাকায় শান্তু ও দিপু দুজনেই কলকাতায় চলে যায়। সেখানে তাদের একজন ধনী লেখক এবং তার মেয়ে সুজাতার (মালা সিনহা) সাথে দেখা করে এবং বিভিন্ন পরিস্থিতির মধ্য দিয়ে একটি ত্রিভুজ প্রেম-কাহিনী চলতে শুরু করে।  শ্রেষ্ঠাংশে  উত্তম কুমার- দীপু ( সুদীপ চৌধুরী)  মালা সিনহা - সুজাতা  ছবি বিশ্বাস- মধুসূদন দা  অসিতবরণ মুখোপাধ্যায়  - শান্তু ( প্রশান্ত)  মলিনা দেবী- দীপু ও বাসুর মা  জহর গাঙ্গুলি- সুজাতার বাবা ( লেখক)  সাউন্ডট্রাক  https://www.jiosaavn.com/album/bondhu/RFB9J-XyPQM_  তথ্যসূত্র  বহিঃসংযোগ    বিষয়শ্রেণী:১৯৫৮-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
বিকাশ চৌধুরী (২৫ ডিসেম্বর ১৯৩২ - ১ আগস্ট ২০০৫) একজন ভারতীয় রাজনীতিবিদ যিনি ১৯৯৮ থেকে ২০০৫ সালে তার মৃত্যু পর্যন্ত পশ্চিমবঙ্গের আসানসোল নির্বাচনী এলাকার প্রতিনিধিত্ব করেছিলেন।  লোকসভায় নির্বাচিত হওয়ার আগে, তিনি ১৯৯১, ১৯৮৭, ১৯৮২ এবং ১৯৭৭ সালে পরপর চারবার জামুরিয়া (বিধানসভা কেন্দ্র) থেকে পশ্চিমবঙ্গ রাজ্য বিধানসভায় নির্বাচিত হয়েছিলেন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:২০০৫-এ মৃত্যু বিষয়শ্রেণী:আসানসোলের ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৩২-এ জন্ম
আব্দুল হান্নান (১ জানুয়ারি ১৯৩৮ – ১ অক্টোবর ২০০৯) যিনি এম. এ. হান্নান নামেও পরিচিত ছিলেন একজন মুক্তিযোদ্ধা ও রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে তৎকালীন সিলেট-৪ আসন থেকে সংসদ সদস্য নির্বাচিত হয়েছিলেন।   প্রারম্ভিক জীবন  এম.এ. হান্নান ১ জানুয়ারি ১৯৩৮ সালে ব্রিটিশ ভারতের আসামের সিলেট জেলার (বর্তমান বাংলাদেশ) গোয়াইনঘাট উপজেলার বীরকুলী গ্রামে জন্মগ্রহণ করেন। আব্দুল হান্নান নিজ গ্রামে প্রাথমিক শিক্ষা সমাপ্ত করে ১৯৫২ সালে গোয়াইনঘাট উচ্চ বিদ্যালয় থেকে মেট্রিকুলেট পাস করেন। এম.সি কলেজ থেকে ১৯৫৪ সালে এইচএসসি পাস করে ১৯৫৭ সালে বিএ ডিগ্রি পাস করেন। ঢাকা বিশ্ববিদ্যালয় থেকে ১৯৫৮ সালে ভর্তি হন এলএলবিতে।   রাজনৈতিক জীবন  ১৯৫২ সালে ভাষা আন্দোলনে বিশেষ অবদান রাখেন। সংসদ সদস্য নির্বাচিত হওয়ার আগে তিনি গোয়াইনঘাট উপজেলার ৮ নং তোয়াকুল ইউনিয়নের ১৯৭৩ থেকে ১৯৮৩ পর্যন্ত পর পর তিন বার চেয়ারম্যান নির্বচিত হয়েছিলেন। তিনি গোয়াইনঘাট আওয়ামীলীগের প্রতিষ্টাতা সভাপতি। মুক্তিযোদ্ধে সক্রিয় অংশগ্রহণ করেন তিনি। সিলেট জেলা আওয়ামীলীগের প্রভাব শালী নেতা ছিলেন তিনি।   মৃত্যু  ১ অক্টোবর ২০০৯ সালে ৭১ বছর বয়সে ডায়াবেটিস ও ক্রান্সারে আক্রান্ত হয়ে মৃত্যুবরণ করেন।   তথ্যসূত্র   বিষয়শ্রেণী:চতুর্থ জাতীয় সংসদ সদস্য বিষয়শ্রেণী:সিলেট জেলার রাজনীতিবিদ বিষয়শ্রেণী:১৯৩৮-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নীচে পানামার সংবাদপত্রের একটি তালিকা রয়েছে।   সংবাদপত্র    ক্রিতিকা - ওয়েবসাইট   দিয়া এ দিয়া - ওয়েবসাইট   লা এস্ত্রেলা দে পানামা   মি দিয়ারিও   পানামার আমেরিকা - ওয়েবসাইট   লা প্রেনসা   এল সিগলো  এল কাপিতাল ফিনান্সিয়েরো - ওয়েবসাইট  মেত্রো লিব্রে - ওয়েবসাইট  এন সেগুন্দোস - ওয়েবসাইট  লাতিন ওএল - ওয়েবসাইট  লা গাসেতা - ওয়েবসাইট  বায়ানো দিজিতাল - ওয়েবসাইট  নিউজরুম পানামা - ওয়েবসাইট  পানামা ভেন্তিকোয়াত্রো ওরাস - ওয়েবসাইট  সিস্তেমা নোতিসিয়াস ইন্তেরনাসিওনেল দে পানামা (এসএনইপে) - ওয়েবসাইট  তু কমুনিদাদ - ওয়েবসাইট   আরো দেখুন    পানামার মিডিয়া   আরও পড়া       বহিঃসংযোগ      বিষয়শ্রেণী:দেশ অনুযায়ী সংবাদপত্রের তালিকা *
লাল সোনাইল () (), (বৈজ্ঞানিক নাম: cassia javanica) হচ্ছে Fabaceae পরিবারের একটি উদ্ভিদ। এটি আদি নিবাস দক্ষিণ-পূর্ব এশিয়া কিন্তু খুব বেশি জন্মায় সারা দুনিয়ার উষ্ণমণ্ডলীয় অঞ্চলে বাগানের উদ্ভিদ হিসেবে জন্ম হয়। এদের গোলাপি এবং গাঢ় লাল রঙের ফুলের জন্য  জনপ্রিয়।UFL - Cassia javanica  উপপ্রজাতিসমূহ  Cassia javanica ssp. javanica (= C. bacillus Roxb., C. fistula sensu Blanco)  Cassia javanica ssp. agnes (de Wit) K. Larsen  Cassia javanica ssp. nodosa Buch.-Ham. ex Roxb.) K. Larsen & S. S. Larsen  Cassia javanica ssp. renigera (Wall. ex Benth.) K. Larsen  চিত্রশালা  তথ্যসূত্র  বিষয়শ্রেণী:ফুল বিষয়শ্রেণী:থাইল্যান্ডের উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল বিষয়শ্রেণী:এশিয়ার উদ্যান উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
জামুই লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর জামুই শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল  হিন্দি।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি  বিধানসভা কেন্দ্র নিয়ে গঠিত। এগুলি হল-   তারাপুর বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  শেখপুরা বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   সিকান্দার বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।   জামুই বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ঝাঝা বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  চাকই বিধানসভা কেন্দ্র এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই  বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  জামুই লোকসভা কেন্দ্র বিজয়ী বর্তমান ও প্রাক্তন এমপিদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন লোক জনশক্তি পার্টি-এর শ্রী চিরাগ পাসওয়ান।   আরও দেখুন   বিহারের লোকসভা কেন্দ্রের তালিকা তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:বিহারের লোকসভা কেন্দ্র
হেলেন আর্নি একজন ব্রিটিশ উপস্থাপক, উপস্থিত কৌতুকাভিনেত্রী এবং সঙ্গীতশিল্পী। তিনি কৌতুক অভিনেতা রবিন ইনচ এবং অধ্যাপক ব্রায়ান কক্সের সাথে আনকেজড মাঙ্কিজ এ কৌতুকাভিনয় করেছেন।  দ্য এডিনবার্গ রিপোর্টার তাকে "গিক সংস্ট্রেস" (ধারাবিচ্যুত  গায়িকা) বলে অভিহিত করে। উপস্থিত গণিতবিদ ম্যাট পার্কার এবং টেলিভিশন বিজ্ঞানী স্টিভ মোল্ডের সাথে আর্নি ফেস্টিভাল অব দ্য স্পোকেন নার্ড এ আসরের এক তৃতীয়াংশে ইউকুলেল বাজিয়েছেন। তিনি এবং পার্কার ইউ হ্যাভ বিন ওয়ার্নড (আউট্রেজাস অ্যাক্টস অব সায়েন্স) এর প্রায় প্রতিটি পর্বের ভাষ্যকারও ছিলেন।  রবিন ইনচের দ্বারা আয়োজিত একটি বিজ্ঞান অনুষ্ঠানে "কেবল অদ্ভুত এবং ভিন্ন" গান পরিবেশন করার মধ্য দিয়ে, তিনি বুঝতে পেরেছিলেন যে তিনি "একটি অর্থপূর্ণ উপায়ে বিজ্ঞান এবং সঙ্গীতকে একসাথে যুক্ত করতে পারেন"।   উপস্থিতি  ২০১২ এ অনুষ্ঠিত বোরিং কনফারেন্সে, আর্নি "ইয়ামাহা পিএসআর-১৭৫ পোর্টেবল কীবোর্ডের বৈশিষ্ট্য এবং বিবরণ" শীর্ষক একটি উপস্থাপনা করেন।  আর্নি ২০১৫ সালে বিবিসির প্রাকৃতিক ইতিহাস বিষয়ক ধারাবাহিকের "কোস্ট" পর্বে একটি অংশ উপস্থাপন করেছিলেন।  আর্নি নো সাচ থিং অ্যাজ এ ফিশ এর ৯৭ তম পর্বে অতিথি উপস্থাপক ছিলেন যেখানে তিনি ব্যাখ্যা করেছিলেন:আগামীকাল আপনার জীবনের দীর্ঘতম দিন হবে।  জানুয়ারি ২০১৭-এ আর্নি বিবিসি রেডিও ৪ এর মিউজিয়াম অফ কিউরিওসিটিতে হাজির হন। এই কাল্পনিক যাদুঘরে তার "অনুমানমূলক দান" ছিল সম্প্রতি আবিষ্কৃত চারটি রাসায়নিক উপাদানের নমুনার একটি সেট: নিহোনিয়াম, মস্কোভিয়াম, টেনেসাইন এবং ওগানেসন।   রচনা  ২০১৩ সালে, আর্নি ফাইন্যান্সিয়াল টাইমস-এ "আপনাকে হাসতে হবে" শিরোনামে একটি লেখা লিখেছিলেন, যেখানে তিনি হাস্যরসকে বৈজ্ঞানিক নীতি উপস্থাপনের শক্তিস্বরূপ বলে উল্লেখ করেন।  ২০১৮ সালে, আর্নি তার সহকর্মী ফেস্টিভ্যাল অফ দ্য স্পোকেন নার্ড পার্টনার স্টিভ মোল্ডের সাথে "দি এলিমেন্ট ইন দ্য রুম: সায়েন্সি স্টাফ স্টেয়ারিং ইউ ইন দ্য ফেস" নামক একটি বই প্রকাশ করেন।   তথ্যসূত্র    বহিঃসংযোগ      ফেস্টিভাল অব দ্য স্পোকেন নার্ড  বিষয়শ্রেণী:ব্রিটিশ কৌতুকাভিনেত্রী বিষয়শ্রেণী:জীবিত ব্যক্তি বিষয়শ্রেণী:ব্রিটিশ কৌতুকাভিনয়শিল্পী বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিজ্ঞান বক্তা বিষয়শ্রেণী:ব্রিটিশ ইউকুলেল বাদক
জানুয়ারি ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।  ঘটনাবলী    ১ জানুয়ারি ২০১৭ (রবিবার)   তুরস্কের ইস্তানবুল শহরের একটি নৈশক্লাবে বন্দুকধারীদের আক্রমণ; এতে ৩৯ জন নিহত এবং ৭০ জন আহত হয়।  বাংলাদেশের শিক্ষামন্ত্রী নুরুল ইসলাম নাহিদ পাঠ্যপুস্তক উৎসব-২০১৭-এর উদ্বোধন করেন।   ৪ জানুয়ারি ২০১৭ (বুধবার)   বাংলাদেশের সাবেক রাষ্ট্রদূত, মন্ত্রী ও সাংসদ মোস্তফা ফারুক মোহাম্মদ মৃত্যুবরণ করেন।   ১৪ জানুয়ারি ২০১৭ (শনিবার)   ভারতের পাটনার নিকটে গঙ্গা নদীতে নৌকা ডুবিতে ২১ জন নিহত হয়।   ২৫ জানুয়ারি ২০১৭ (বুধবার)   বাংলাদেশের সাবেক প্রতিমন্ত্রী ও সাংসদ মোঃ নুরুল হুদা মৃত্যুবরণ করেন।   ২৬ জানুয়ারি ২০১৭ (বৃহস্পতিবার)   ভারতের জম্মু ও কাশ্মীরের নিয়ন্ত্রণ রেখার নিকটে তুষাড় ধ্বসে ১৪ জন সেনা এবং ৪ জন বেসামরিক ব্যক্তি নিহত হয়।   মৃত্যু   ৬ জানুয়ারি - ওম পুরি, ভারতীয় অভিনেতা (জন্ম: ১৯৫০)  ১৭ জানুয়ারি - এম. এম. রুহুল আমিন, বাংলাদেশের সাবেক প্রধান বিচারপতি (জন্ম: ১৯৪২)  ১৮ জানুয়ারি - র‌্যাচেল হেহো ফ্লিন্ট, সাবেক ইংরেজ মহিলা ক্রিকেটার (জন্ম: ১৯৩৯)  ২৮ জানুয়ারি - ভারতী মুখার্জী, মার্কিন লেখিকা (জন্ম: ১৯৪০)  ২৫ জানুয়ারি - নুরুল হুদা, বাংলাদেশের সাবেক প্রতিমন্ত্রী (জন্ম: ১৯৪৯)  ২৯ জানুয়ারি - কো নী, বর্মি আইনজীবী (জন্ম: ১৯৫৩)   তথ্যসূত্র   বিষয়শ্রেণী:জানুয়ারি বিষয়শ্রেণী:২০১৭
ক্যারোলিনা কোজকা (২ আগস্ট ১৮৯৮ - ১৮ নভেম্বর ১৯১৪) একজন পনের বছর বয়সী পোলিশ নারী। তিনি যৌন আক্রমণ ও হত্যার শিকার হন। এর আগে তিনি স্থানীয়ভাবে তার দৃঢ় ধর্মবিশ্বাস এবং তার প্রতিবেশী এবং সন্তানদের "ক্যাটেচাইজ" করার আগ্রহের জন্য পরিচিত ছিলেন। কোজকাকে প্রায়শই তার মৃত্যুর পদ্ধতির কারণে "পোলিশ মারিয়া গোরেত্তি" হিসাবে উল্লেখ করা হয়।   জীবন  কারোলিনা কোজকা ১৮৯৮ সালের ২ আগস্ট অস্ট্রিয়া-হাঙ্গেরির দখলে থাকা লেসার পোল্যান্ডের জাবাওয়া গ্রামের কাছে একটি জনপদে জন্মগ্রহণ করেন। তিনি কৃষক জান কোজকা এবং মারিয়া বোরজেকার সংসারে জন্ম নেওয়া এগারো সন্তানের মধ্যে চতুর্থ ছিলেন। ৭ আগস্ট সেন্ট জন দ্য ব্যাপটিস্টের স্থানীয় প্যারিশ গির্জায় তাকে বাপ্তিস্ম  দেওয়া হয়।   বাম|থাম্ব| ক্যারোলিনার একমাত্র ছবি   অপহরণ ও হত্যা  ১৯১৪ সালের ১৮ নভেম্বর সকাল ৯.০০ টার দিকে একজন সশস্ত্র রুশ সৈনিক অস্ট্রিয়ান বাহিনী সম্পর্কে প্রশ্ন জিজ্ঞাসা করে বাড়িতে আসে। তারপর সে কোজকা এবং তার মেয়েকে তার সাথে কমান্ডিং অফিসারের নিকট যাওয়ার নির্দেশ দেয়। যখন তারা বনের কিনারায় পৌঁছায় তখন সৈনিকটি বাবাকে বাড়ি ফিরে যাওয়ার আদেশ দেয়। তিনি অনিচ্ছাসত্ত্বেও তার মেয়েকে রাশিয়ানদের সাথে রেখে তা বাড়ি ফিরে আসেন। ফ্রান্সিসজেক জালেসনি এবং ফ্রান্সিসজেক ব্রোদা নামের দুই জন পোলিশ ব্যক্তি আশেপাশে ছিলেন এবং ঝোপের আড়াল থেকে কোজকা কন্যার উপর সৈনিকের আক্রমণ প্রত্যক্ষ করেছিলেন। তাদের বিবরণ অনুসারে সৈনিকটি তার উপর জোর করার চেষ্টা করেছিল কিন্তু সে লড়াই করে এবং তার ধর্ষণের চেষ্টা ব্যর্থ করে। ক্ষিপ্ত হয়ে সৈনিকটি তার বেয়নেট দিয়ে তাকে একাধিকবার আঘাত করে। তিনি পালাতে সক্ষম হন এবং নিকটবর্তী জলাভূমির দিকে প্রায় ৮০০ মিটার দৌড়ান যা তাকে আরও আক্রমণ থেকে রক্ষা করে। সৈনিকটি তাকে পড়ে যেতে দেখে তাকে মৃত বলে বিশ্বাস করে তাড়া ছেড়ে দেয়। যাইহোক, তাকে বাঁচাতে অনেক দেরি হয়ে যেত কারণ তার ক্যারোটিড ধমনী কেটে ফেলা হয়েছিল এবং এর ফলে তিনি জলাভূমিতে রক্তাক্ত হয়ে মারা যান, ৯.৪০ এর কিছু সময় আগে।  এই ঘটনায় ১৯১৪ সালের ৪ ডিসেম্বর পর্যন্ত তার লাশ পাওয়া যায়নি। পরে ৬ ডিসেম্বর প্রায় ৩০০০ লোক তার অন্ত্যেষ্টিক্রিয়ায় অংশ নিয়ে তাকে সমাধিস্থ করা হয়। ডান|থাম্ব| হলি ট্রিনিটি চার্চ, জাবাওয়া, কারোলিনা কোজকার বিশ্রামের জায়গা তার ময়নাতদন্তে উপস্থিত একজন নার্স রোজালিয়া বাজারের মতে, ক্যারোলিনা কুমারী অবস্থায় মারা গেছেন বলে জানা গেছে।http://czasopisma.upjp2.edu.pl/foliahistoricacracoviensia/article/viewFile/1474/1366 ১৯৮৭ সালের ১৮ মার্চ তারনও য়ের বিশপের নির্দেশে জাবাওয়া প্যারিশ গির্জার প্রধান বেদীর নিচে তার দেহাবশেষ স্থানান্তরিত করা হয়। যে স্থানে তিনি মারা যান তা একটি ক্রুশ দিয়ে চিহ্নিত করা হয়েছে। ১৯১৬ সালের ১৮ জুন জাবাওয়া গির্জা তার সম্মানে একটি স্মৃতিস্তম্ভ স্থাপন করে।    তথ্যসূত্র      বহিঃসংযোগ    হ্যাগিওগ্রাফি সার্কেল  সাধু SQPN  দক্ষিণ -পশ্চিম কানসাস ক্যাথলিক  বিষয়শ্রেণী:নারীর প্রতি সহিংসতা বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:১৯১৪-এ মৃত্যু বিষয়শ্রেণী:১৮৯৮-এ জন্ম
দৈনিক সোনালী বার্তা বাংলাদেশ থেকে বাংলা ভাষায় প্রকাশিত একটি দৈনিক সংবাদপত্র। পত্রিকাটি ব্রডশিটের পাশাপাশি অনলাইন সংস্করণ ও ই-পেপার সংস্করণে প্রকাশিত হয়। ১৯৯৪ খ্রিষ্টাব্দের ১৭ মার্চ ঢাকা থেকে পত্রিকাটির প্রকাশনা শুরু হয়। বর্তমানে এর সম্পাদকের দায়িত্বে রয়েছেন মো. শাহজাহান মিয়া। এটি বি. এস. প্রিন্টিং প্রেস থেকে প্রকাশিত হয়। পত্রিকার প্রকাশক মো. রিয়াজ উদ্দিন। এটির সম্পাদকীয় দপ্তর ৫২/২ টয়েনবী সার্কুলার রোডে অবস্থিত।  পত্রিকার বিবরণ দৈনিক সোনালী বার্তা 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৫ ও ৬। অনলাইন সংস্করণের পাশাপাশি পত্রিকাটি চার রঙে মুদ্রিত ও ই-পেপার রয়েছে। নিয়মিত পৃষ্ঠা সংখ্যা ৮। পত্রিকার প্রকাশক মো. রিয়াজ উদ্দিন। সম্পাদক মো. শাহজাহান মিয়া।  দৈনিক সোনালী বার্তা পত্রিকাটির প্রচার সংখ্যা ১লাখ ৮ হাজার ৫০০ কপি। নিয়মিত আয়োজন দৈনিক সোনালী বার্তা-এর নিয়মিত আয়োজনের মধ্যে রয়েছে- প্রথম পাতা, শেষ পাতা, অন্যান্য খবর, সম্পাদকীয়, উপ-সম্পাদকীয়, মুক্তচিন্তা, চিঠিপত্র, নগর-মহানগর, অর্থ-বাণিজ্য, সোনালী জমিন, খেলাধুলা, বিনোদন, স্বাস্থ্য, লাইফস্টাইল, ইসলাম বার্তা, ভ্রমণ, রেসিপি ভ্রমণ, তথ্য প্রযুক্তি-সহ আরো অনেক আয়োজন। এছাড়াও ফিচারপাতা হিসেবে পত্রিকাটিতে বিশেষ বিশেষ দিবসে বিশেষ ক্রোড়পত্র প্রকাশিত হয়। আরও দেখুন বাংলাদেশের সংবাদপত্রের তালিকা বাংলাদেশ সংবাদ সংস্থা ইউনাইটেড নিউজ অব বাংলাদেশ তথ্যসূত্র  বহিঃসংযোগ সোনালী বার্তা অনলাইন সংস্করণ সোনালী বার্তা ই-পেপার ডেইলি মর্নিং অবজার্ভার  সো সো সো সো
মোল্লা রেজাউল ইসলাম বাংলাদেশের নওগাঁ জেলার রাজনীতিবিদ ও নওগাঁ-৬ আসনের সাবেক সংসদ সদস্য।   প্রাথমিক জীবন  মোল্লা রেজাউল ইসলাম নওগাঁ জেলায় জন্মগ্রহণ করেন।   রাজনৈতিক জীবন  মোল্লা রেজাউল ইসলাম ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নওগাঁ-৬ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির প্রার্থী হিসেবে নওগাঁ-৬ আসন থেকে পরাজিত হয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নওগাঁ জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:নওগাঁ জেলার ব্যক্তি
অশোক ঘোষ একজন ভারতীয় রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৮২, ১৯৮৭ ও ২০১১ সালে হাওড়া উত্তর থেকে পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তিনি ২০১৭ সালের ১৩ জানুয়ারি মৃত্যুবরণ করেন।   তথ্যসূত্র   বিষয়শ্রেণী:২০১৭-এ মৃত্যু বিষয়শ্রেণী:১৯৪২-এ জন্ম বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:হাওড়া জেলার ব্যক্তি